সাহারা চৌধুরী

**সাহারা চৌধুরী** (জন্ম ২০০২) একজন বাংলাদেশী শিক্ষার্থী ও এলজিবিটিকিউ অধিকারকর্মী। তিনি একজন ট্রান্সজেন্ডার নারী এবং সিলেটের মেট্রোপলিটন ইউনিভার্সিটি থেকে তাঁর বহিষ্কার ও এর পরবর্তী অনশন ধর্মঘটের জন্য আলোচিত হন।

## প্রারম্ভিক ও শিক্ষাজীবন
সাহারা চৌধুরী ২০০২ সালে জন্মগ্রহণ করেন। শৈশবে তাঁকে পরিবারের কাজের বদৌলতে চট্টগ্রাম বিভাগের বিভিন্ন গ্রামে ঘন ঘন স্থানান্তর হতে হয়েছিল। বয়স বৃদ্ধির পর তাঁর পরিবার সিলেটে বসবাস করতে শুরু করে। কৈশোরে তিনি উপলব্ধি করেন যে নারীসুলভ পুরুষ হিসেবে বিবেচিত ব্যক্তিরা সমাজে ট্রান্সফোবিয়া ও সংশ্লিষ্ট সহিংসতার ঝুঁকিতে থাকেন।

সাহারা ২০২২ সালে সিলেটের মেট্রোপলিটন বিশ্ববিদ্যালয়ে ইংরেজি বিষয়ে অধ্যয়নের জন্য যোগদান করেন। বিশ্ববিদ্যালয়ে যোগদানের পর, তিনি একজন ট্রান্স মহিলা হিসেবে আত্মপ্রকাশ করেন এবং কর্তৃপক্ষের অনুমতি নিয়ে মহিলা ওয়াশরুম ব্যবহার করতে শুরু করেন। তৃতীয়বর্ষে অধ্যয়নকালে তিনি ২০২৪ সালে জুলাই বিপ্লবে অংশগ্রহণ করেন এবং তাঁর বিশ্ববিদ্যালয়ের আন্দোলনকারীদের সমন্বয়ক হিসেবে কাজ করেন।

## বিশ্ববিদ্যালয় থেকে বহিষ্কার
২০২৪ সালের ১৪ আগস্ট সাহারাকে তাঁর বিশ্ববিদ্যালয় থেকে বহিষ্কার করা হয়। তাঁর বিরুদ্ধে আনা অভিযোগগুলো ছিল নিজের সঙ্গে ছুরি বহন, সামাজিক যোগাযোগমাধ্যমে সক্রিয় এলজিবিটিকিউ অধিকারের বিরোধিতাকারী ইনফ্লুয়েন্সারদের বিরুদ্ধে পোস্ট করা ও হুমকি দেওয়া। তাঁর সমর্থকরা আবেদন ও বিবৃতি দিয়ে তাঁর বহিষ্কারের প্রতিবাদ করেন। তাঁরা দাবি করেন যে এর কারণ মূলত এলজিবিটিকিউ বিদ্বেষ – যেহেতু বিশ্ববিদ্যালয়ের প্রক্টর নিজেই দাবি করেন যে ট্রান্সজেন্ডার হওয়ার কারণে সাহারা সামাজিক আইন ও সংস্কৃতি লঙ্ঘন করেছেন, পাশাপাশি বিশ্ববিদ্যালয় কর্তৃপক্ষ তাঁকে আত্মরক্ষার জন্য ক্যাম্পাসে ছুরি বহন করার বিষয়ে অবগত ছিল এবং অনুমতি দিয়েছিল। বাংলাদেশী নাগরিক সমাজের ১৬২ জন বিশিষ্ট ব্যক্তিবর্গ মেট্রোপলিটন বিশ্ববিদ্যালয়কে তাঁর বহিষ্কারের নিন্দা জানিয়ে একটি গণবিবৃতিতে স্বাক্ষর করেন। পরবর্তীতে একটি সংবাদ সম্মেলনে তিনি তুলে ধরেন যে তাঁর বিরুদ্ধে যেসকল ইনফ্লুয়েন্সারদের মৃত্যুহুমকি প্রদানের অভিযোগ আনা হয়েছিল, তাঁরা কীভাবে জুলাই বিপ্লবে এলজিবিটিকিউ ব্যক্তিদের অবদান অস্বীকার করেন এবং জুলাই শহীদদের সরকারি ওয়েবসাইটে তাঁদের নাম অন্তর্ভুক্তির বিরোধিতার মাধ্যমে এলজিবিটিকিউ ব্যক্তিদের হত্যাকাণ্ডকে অস্বীকার করেন।আরও তুলে ধরেন কীভাবে এই ধরনের অভিব্যক্তির ফলে বিগত বছরগুলোতে কুইয়ার ব্যক্তিরা সহিংসতা ও সামাজিক বর্জনের শিকার হয়েছিল।

## এলজিবিটিকিউ অধিকার আন্দোলন
[থাম্ব|অনশনের প্রতি সংহতি প্রকাশ করে [ঢাকা বিশ্ববিদ্যালয়ে মানবাধিকারকর্মীদের দ্বারা আয়োজিত একটি সমাবেশে সাহারা, অক্টোবর ২০২৫]]

সাহারা ** নামে একটি বই লেখার জন্য বিতর্কের বিষয় হয়ে উঠেছেন। বইটিতে এলজিবিটিকিউ অধিকার আদায়ের জন্য সহিংস পদ্ধতি অবলম্বনের আহ্বান জানানো হয়েছে, যেমন কুইয়ার পরিচয়ের কারণে যদি কাউকে গ্রেপ্তার করা হয় তবে থানায় বোমা হামলা চালানো। তবে তিনি যুক্তি দিয়েছিলেন যে তিনি কেবল ব্যঙ্গাত্মক উদ্দেশ্যে অনলাইনে ডানপন্থী চরমপন্থীদের সুর অনুকরণ করছিলেন এবং পরবর্তীতে বইটির একটি স্বল্প সহিংস সংস্করণ প্রকাশ করেন যেখানে এলজিবিটিকিউ অধিকারের অভাবের নেতিবাচক বস্তুগত প্রভাবের উপর অধিক আলোকপাত করা হয়েছে।

২০২৫ সালের ১০ অক্টোবর সাহারা সমলৈঙ্গিক ও এলজিবিটিকিউ বিবাহের সাংবিধানিক অধিকারের দাবিতে ঢাকার কেন্দ্রীয় শহীদ মিনারে অনশন ধর্মঘট শুরু করেন। বৈধ এলজিবিটিকিউ বিবাহ অধিকার ও বৈষম্যবিরোধী আইনের দাবিতে তাঁর অনশনে সংহতি জানিয়ে এলজিবিটিকিউ ব্যক্তিবর্গ ও তাঁর বন্ধুরা একটি সমাবেশের আয়োজন করে। তাঁর অনশনের অবসান ঘটে যখন তিনি ক্লান্তিতে ভেঙে পড়েন এবং তাঁর বন্ধুরা তাঁকে হাসপাতালে নিয়ে যাওয়া হয়। *বিডি মিডিয়া মনিটর* সাহারা ইস্যুতে বাংলাদেশের মূলধারার গণমাধ্যমের বিরুদ্ধে মিডিয়া ব্ল্যাকআউটের অভিযোগ এনেছে।

## আরও দেখুন

*বাংলাদেশে সমকামীদের অধিকার
*জুলহাজ মান্নান

## উদ্ধৃতি

## বহিঃসংযোগ

* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ট্রান্সজেন্ডার ব্যক্তি
বিষয়শ্রেণী:বাংলাদেশী এলজিবিটিকিউ অধিকার কর্মী
বিষয়শ্রেণী:২১শ শতাব্দীর বাংলাদেশী এলজিবিটিকিউ ব্যক্তি
বিষয়শ্রেণী:বাংলাদেশে বৈষম্য